CELEX: 62008CN0056
Language: mt
Date: 2008-02-13 00:00:00
Title: Kawża C-56/08: Talba għal deċiżjoni preliminari magħmula mit-Tallinna Halduskohus (L-Estonja) fit- 13 ta' Frar 2008 — Pärlitigu OÜ vs Maksu- ja Tolliameti Põhja maksu- ja tollikeskus

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/19
            
         Talba għal deċiżjoni preliminari magħmula mit-Tallinna Halduskohus (L-Estonja) fit-13 ta' Frar 2008 — Pärlitigu OÜ vs Maksu- ja Tolliameti Põhja maksu- ja tollikeskus
   (Kawża C-56/08)
   (2008/C 92/36)
   Lingwa tal-kawża: L-Estonjan
   Qorti tar-rinviju
   Tallinna Halduskohus
   Partijiet fil-kawża prinċipali
   
      Rikorrenti: Pärlitigu OÜ
   
      Konvenut: Maksu- ja Tolliameti Põhja maksu- ja tollikeskus
   Domandi preliminari
   
               1)
            
            
               In-Nomenklatura Magħquda tat-Tariffa Doganali Komuni li tifforma l-Anness I tar-Regolament tal-Kunsill (KEE) Nru 2658/87 (1), tat-23 ta' Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana għandha tiġi interpretata fis-sens li għadam tas-sinsla ffriżat (għadam bil-laħam tal-ħut) ta' salamun ta' l-Atlantiku mrobbi (Salmo salar), miksub wara li l-ħut jinqata' f'qatgħat, adegwat għall-konsum mill-bniedem u normalment ikkummerċjalizzat bħala ikel, jaqa' taħt
               
                           (a)
                        
                        
                           is-subintestatura 0511 91 10, “fdal tal-ħut”,
                           jew
                        
                     
                           (b)
                        
                        
                           is-subintestatura 0303 22 00 15, “Salamun ta' l-Atlantiku (Salmo salar) — oħrajn — oħrajn”?
                        
                     
         
               2)
            
            
               Jekk ir-risposta għad-domanda 1 hija l-alternattiva (b), it-tabella fl-Artikolu 1(5) tar-Regolament tal-Kunsill (KE) Nru 85/2006 (2), tas-17 ta' Jannar 2006, li jimponi dazju definittiv kontra d-dumping u jiġbor definittivament id-dazju provviżorju impost fuq importazzjonijiet ta' salamun imrobbi li joriġina min-Norveġja, hija nulla peress li tmur kontra l-prinċipju ta' proporzjonalità stabbilit fl-Artikolu 5 tat-Trattat KE safejn, skond din it-talbella, il-prezz ta' importazzjoni minimu stabbilit għas-sinsli ta' salamun iffriżati huwa ogħla mill-prezz ta' importazzjoni minimu għal ħut sħiħ u ħut bir-ras imsewwi?
            
         
      (1)  ĠU 1987 L 256, p. 1.
   
      (2)  ĠU 2006 L 15, p. 1.